**Bischitz Johanna Integrált Humán Szolgáltató Központ**

**JELZŐRENDSZERES HÁZI SEGÍTSÉGNYÚJTÁS**

**Szakmai Programja**

Jóváhagyta:

Budapest Főváros VII. Kerület Erzsébetváros Önkormányzata Képviselő-testülete

Művelődési, Kulturális és Szociális Bizottsága a …/2025. (…..) határozatával

2025.

**Tartalomjegyzék**

[Bevezető 2](#_Toc198197783)

[1. A Humán Szolgáltató jelzőrendszeres házi segítségnyújtás szolgáltatásának adatai 2](#_Toc198197784)

[1.1. Személyi feltételek (szervezeti adatok) 3](#_Toc198197785)

[1.2. Tárgyi feltételek 3](#_Toc198197786)

[2. A nyújtott szolgáltatáselem célja, feladata és technikai működési rendje 3](#_Toc198197787)

[3. Az ellátottak köre 4](#_Toc198197788)

[3.1. A szolgáltatás igénybevételének feltételei 4](#_Toc198197789)

[4. Térítési díj 4](#_Toc198197790)

[5. A szolgáltatás megszűnésének, megszüntetésének módja 6](#_Toc198197791)

[6. Az ellátottak jogai, érdekvédelme, panaszjog gyakorlása 6](#_Toc198197792)

[6.1. Az ellátottjogi képviselő 7](#_Toc198197793)

[7. A szociális szolgáltatást végzők jogai 7](#_Toc198197794)

[8. A más intézményekkel történő együttműködés módja 7](#_Toc198197795)

[9. A szolgáltatásról szóló tájékoztatás módja 8](#_Toc198197796)

[10. Hatálybalépés 8](#_Toc198197797)

**Melléklet:**

Megállapodás szociális alapellátás biztosítására (jelzőrendszeres házi segítségnyújtás) 9

**A JELZŐRENDSZERES HÁZI SEGÍTSÉGNYÚJTÁS SZOLGÁLTATÁS SZAKMAI PROGRAMJA**

# **Bevezető**

A jelzőrendszeres házi segítségnyújtás szakmai programja a Bischitz Johanna Integrált Humán Szolgáltató Központ (továbbiakban: Humán Szolgáltató) szakmai programjának részét képezi.

A jelzőrendszeres házi segítségnyújtás a szociális alapellátások közé tartozó szolgáltatás, amely biztosítja az illetékességi területünkön saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorúak, fogyatékossággal élő személyek, illetve pszichiátriai betegek részére – az önálló életvitel fenntartása mellett – a felmerülő krízishelyzetek elhárítását.

A szolgáltatásnyújtást szakembereink a szociális igazgatásról és szociális ellátásokról szóló *1993. évi III. törvény* (továbbiakban: Szt.), a személyes gondoskodást nyújtó intézmények szakmai feladatairól és működésének feltételeiről szóló *1/2000. (I. 7.) SzCsM rendelet* (továbbiakban: SzCsM rendelet), a személyes gondoskodást nyújtó szociális ellátások igénybevételéről szóló *9/1999. (XI. 24.) SzCsM rendelet* (továbbiakban: Ir.), a személyes gondoskodást nyújtó szociális ellátások térítési díjáról szóló *29/1993. (II. 17.) Korm. rendelet* (továbbiakban: Korm. rendelet), a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló *369/2013. (X. 24.) Korm. rendelet* (továbbiakban: Korm. rendelet), Erzsébetváros helyi rendelete, valamint a Humán Szolgáltató hatályos szabályzatai alapján végzik.

A szakmai program mellékletét képezi:

* a szolgáltatás megállapodás tervezete.

A szakmai program módosítására az intézmény tevékenységét, működését lényegesen befolyásoló külső-belső körülmények változása esetén kerül sor.

A szakmai program kifüggesztésre kerül az intézmény faliújságjain, továbbá az intézmény honlapján is bárki által elérhető és megismerhető.

# **1. A Humán Szolgáltató jelzőrendszeres házi segítségnyújtás szolgáltatásának adatai**

Fenntartó neve: Budapest Főváros VII. kerület Erzsébetváros Önkormányzata

Intézmény neve: Bischitz Johanna Integrált Humán Szolgáltató Központ

Hivatalos rövidítés: Humán Szolgáltató

Székhely: 1072 Budapest, Nyár u. 7.

Székhely telefonszáma: (+36 1) 413 36 31

Központi e-mail cím: [info@bjhuman.hu](mailto:info@bjhuman.hu)

Honlap: [www.bjhuman.hu](http://www.bjhuman.hu)

Intézményi egység neve: Jelzőrendszeres házi segítségnyújtás szolgálat

Elérhetőség: 1074 Budapest, Dohány u. 22-24. félemelet (bejárat a Síp utca felől)

(+36 1) 342 95 76

[hazisegitseg.bjhuman.hu](http://www.bjhuman.hu)

Ellátási terület: Budapest Főváros VII. kerület közigazgatási területe

Az engedélyezett készülékek száma: **50 db**.

# **1.1. Személyi feltételek (szervezeti adatok)**

A jelzőrendszeres házi segítségnyújtás szolgáltatás **1 fő gondozó** kollégával működik, a házi segítségnyújtás szakmai vezetőjének irányítása alatt.

A szolgáltatás biztosítása hétfőtől-péntekig 16.00 órától másnap reggel 8.00 óráig, valamint hétvégén és ünnepnapokon 0-24 óráig tartó készenléti rendszerben külön díjazással, szakképzett munkatársak beosztásával történik.

# **1.2. Tárgyi feltételek**

A szolgáltatás telephelye tömegközlekedéssel jól megközelíthető.

A telephely helyiségeinek berendezése, belső környezete alkalmas az adminisztrációs tevékenységekre, az ellátottak/hozzátartozóik várakozására, fogadására, egyéni beszélgetésre.

Az adminisztrációs munkavégzés irodatechnikai feltételei (számítógép, nyomtató, fénymásoló, zárható iratszekrények) biztosítják az adatvédelmi szabályoknak megfelelő adat és információkezelést.

Az ellátottak kulcsának őrzése sorszámozott, egyszer használatos biztonsági tasakokban, zárt helyiségben valósul meg. A szolgáltatáshoz szükséges tárgyi eszközök (ápolási, gondozási feladatokhoz szükséges eszközök, segélyhíváshoz a mobiltelefon, készenléti táska, közlekedésre elkülönített Taxi kártya, bérlet) biztosítottak.

# **2. A nyújtott szolgáltatáselem célja, feladata és technikai működési rendje**

A jelzőrendszeres házi segítségnyújtás célja, hogy a saját otthonában élő, egészségi állapota és szociális helyzete miatt rászoruló segélyhívó készülékkel ellátott időskorú vagy fogyatékossággal élő személy, illetve pszichiátriai beteg önálló életvitelének fenntartása mellett felmerülő krízishelyzetet megelőzze, illetve elhárítsa. További célja, hogy elősegítse és lehetővé tegye az akut módon felmerülő problémák – rosszullét, lakáson belüli baleset, betörés stb. – azonnali, illetve rövid időn belüli megoldását. Ezáltal növelve az ellátott biztonságérzetét, csökkentve az egészségi ártalmakat, lehetővé téve a közvetlen kapcsolattartást az ellátó intézménnyel, hozzájárulva a jobb életminőséghez.

A jelzőrendszeres házi segítségnyújtás feladata, hogy az ellátott személy segélyhívása esetén biztosítsa a készenlétben lévő gondozó helyszínen történő haladéktalan megjelenését, a segélyhívás okául szolgáló probléma megoldása érdekében szükséges azonnali intézkedések megtételét, szükség esetén további egészségügyi vagy szociális ellátás kezdeményezését.

A jelzőrendszeres házi segítségnyújtás technikai működési rendje:

* a jelzőkészülék kicsi, csuklón hordható vagy nyakban viselhető, mely nem akadályozza viselőjét a mindennapi tevékenységek elvégzésében,
* a készülék könnyen működésbe hozható, elég egy gombot megnyomni,
* a nyomógomb használata esetén közvetlen riasztás érkezik a diszpécser központba, a diszpécser visszahívja az ellátottat és azonnal „riasztja” az ellátó kollégát is, aki minden esetben a helyszínen győződik meg az ellátott állapotáról és teszi meg további intézkedéseit az ellátott érdekében,
* minden egyes hívásról digitális hangfelvétel készül.

A szolgáltatás az év minden napján folyamatosan, 0-24 óráig, 8.00 és 16.00 óra között 1 fő gondozóval, a fennmaradó időben pedig készenléti rendszerben működik.

# **3. Az ellátottak köre**

Erzsébetváros népessége nagy mértékben elöregedett. A fiatalkorúak aránya alacsony, amely a népességszám fenntartását veszélyezteti, és további jelentős mértékű természetes alapú népességfogyást vetít előre hosszabb távon. A középkorúak rétege az átlagosnál szélesebb, amely a munkavállalás szempontjából kedvező, míg az időskorúak aránya jelentősen meghaladja az átlagot. Az idősebb középkorúak túlsúlya miatt fokozatosan nő az időskorúak aránya, amely a kerületi szociális és egészségügyi ellátórendszer számára is egyre nagyobb kihívást jelent.

Az elmúlt évek tapasztalata azt mutatja, hogy a szolgáltatást egyedül élő 80 év felettiek kérelmezik az esetek túlnyomó többségében.

# **3.1. A szolgáltatás igénybevételének feltételei**

Az ellátás igénybevétele önkéntes, az ellátást igénylő, illetve törvényes képviselője kérelmére, indítványára történik. Az Szt. szerint a jelzőrendszeres házi segítségnyújtás igénybevétele szempontjából szociálisan rászoruló

* az egyedül élő 65 év feletti személy,
* az egyedül élő súlyos fogyatékossággal élő vagy pszichiátriai beteg személy,
* a kétszemélyes háztartásban élő 65 év feletti, illetve súlyos fogyatékossággal élő vagy pszichiátriai beteg személy,

ha egészségi állapota indokolja a szolgáltatás folyamatos biztosítását.

A súlyos fogyatékosságot az Szt. 65/C. § (5)–(7) bekezdése szerint, a pszichiátriai betegséget és az egészségi állapot miatti indokoltságot külön jogszabály szerint kell igazolni.

A kérelem alapján a szolgáltatás szakmai vezetője előkészíti a szolgáltatás igénybevételéhez szükséges dokumentációt, időpont egyeztetését követően a kérelmező lakásán méri fel a szociális rászorultságot. Amennyiben szükséges közreműködik a rászorultság megállapításához szükséges egészségi állapotra vonatkozó igazolás beszerzésében. Szociálisan rászorult kérelmező esetében tájékoztatást nyújt a szolgáltatás igénybevételének módjáról, elvégzi a térítési díj megállapításához szükséges jövedelemvizsgálatot, tájékoztatja a kérelmezőt a várható térítési díjról, és közreműködik a megállapodás megkötésében. Ezt követően a megállapodásban foglaltaknak megfelelően megszervezi az ellátást. A Body Guard Hungary Szolgáltató és Kereskedelmi Kft. képviselőjének értesítésével, illetve közreműködésével gondoskodik az ellátott lakásán a jelzőkészülék felszereléséről.

A jelzőrendszeres házi segítségnyújtás folyamatos készenléti rendszerben működik. A diszpécserközpont segélyhívás esetén – a segítséget kérő nevének, címének és az egyéb rendelkezésre álló információknak a közlésével – értesíti a készenlétben levő gondozót. A gondozónak 30 percen belül kell az ellátott lakásán megjelennie és a krízishelyzetet elhárítania.

A személyes gondoskodásban részesülő személyről a szolgáltatás szakmai vezetője a jogszabályokban előírt nyilvántartásokat vezeti.

# **4. Térítési díj**

Az Szt. 115. § (1) bekezdése alapján az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

Az intézményi térítési díj összegéről az intézmény szolgáltatását igénybe vevő személyeket, valamint az intézmény ellátási területén élő lakosságot tájékoztatni kell.

A térítési díjat az Szt. 114. § (2) pontjában felsorolt személyek kötelesek megfizetni.

A személyi térítési díj megállapítása az Szt. 116. § (1) bekezdése, a 29/1993. (II. 17.) Korm. rendelet, valamint Erzsébetváros helyi rendeletének figyelembevételével történik. A személyi térítési díj megállapításához szükséges dokumentumok:

* jövedelemigazolás, valamint
* az Ir. 1. sz. melléklete szerinti jövedelemnyilatkozat.

A szolgáltatás személyi térítési díjának megállapításánál a szolgáltatást igénybe vevő rendszeres havi jövedelmét kell alapul venni.

Az ellátást igénybe vevő havi személyi térítési díja nem haladhatja meg a rendszeres havi jövedelem 2%-át.

Amennyiben a jelzőrendszeres házi segítségnyújtást igénybe vevő a szolgáltatás mellett étkeztetést, illetve házi segítségnyújtást is igénybe vesz, úgy a szolgáltatásokért fizetendő együttes összeg nem haladhatja meg a havi rendszeres jövedelem 30%-át.

A személyi térítési díj összege önkormányzati intézmény esetén a fenntartó rendeletében foglaltak szerint, egyéb esetben a fenntartó döntése alapján csökkenthető, illetve elengedhető, ha a kötelezett jövedelmi és vagyoni viszonyai ezt indokolttá teszik.

A személyi térítési díj összege a megállapítás időpontjától függetlenül évente két alkalommal vizsgálható felül és változtatható meg, kivéve, ha az ellátott jövedelme olyan mértékben csökken, hogy az a törvényben meghatározott térítési díj fizetési kötelezettségének nem tud eleget tenni, vagy ha az öregségi nyugdíj mindenkori legkisebb összegének 25%-át meghaladó mértékben növekedett.

Ha az ellátást igénybe vevő vagy törvényes képviselője a személyi térítési díj összegét vitatja, illetve annak csökkentését vagy elengedését kéri, állami fenntartó esetén az értesítés kézhezvételétől számított 8 napon belül a fenntartóhoz fordulhat, ezt követően a fenntartó döntésének felülvizsgálata a kézhezvételtől számított 30 napon belül a bíróságtól kérhető.

A fenntartó döntéséig, illetve a bíróság jogerős határozatáig a korábban megállapított személyi térítési díjat kell megfizetnie.

Az Szt. 117/B. § (1) alapján az ellátást igénylő, vagy a térítési díjat megfizető más személy írásban vállalhatja a mindenkori intézményi térítési díjjal azonos személyi térítési díj megfizetését. Ebben az esetben nem kell jövedelmet vizsgálni.

Ha az ellátást igénybe vevő/törvényes képviselő a befizetést elmulasztotta, a Humán Szolgáltató igazgatója 15 napos határidő megjelölésével a fizetésre kötelezett személyt írásban felhívja az elmaradt térítési díj befizetésére. Ha a határidő eredménytelenül telt el, az intézmény vezetője a kötelezett nevét, lakcímét és a fennálló díjhátralékot nyilvántartásba veszi. A díjhátralékról az intézmény vezetője negyedévenként tájékoztatja a fenntartót a térítési díjhátralék behajtása vagy a behajtatlan hátralék törlése érdekében.

A helyi önkormányzati rendelet szerint a jelzőrendszeres házi segítségnyújtás térítési díját havonta utólag kell megfizetni.

# **5. A** **szolgáltatás megszűnésének, megszüntetésének módja**

Az Szt. 101-102. §-a alapján a jelzőrendszeres házi segítségnyújtás megszűnik

* az intézmény jogutód nélküli megszűnésével,
* a jogosult halálával,
* határozott idejű megállapodás esetén a megjelölt időtartam lejártával,
* az ellátás igénybevételére megkötött (Szt. 94/C. §, illetve jelen szakmai program mellékletét képező) megállapodás felmondásával
* megállapodást az ellátott, illetve törvényes képviselője indoklás nélkül felmondhatja,
* az intézmény vezetője részéről felmondásnak akkor van helye, ha:
* az ellátott másik intézményben (más ellátási formában) történő elhelyezése indokolt vagy jelenlegi ellátása nem indokolt,
* az ellátott, a törvényes képviselője vagy a térítési díjat megfizető személy térítési díj fizetési kötelezettségének – az Szt. 102. § szerint – nem tesz eleget.

A jelzőrendszeres házi segítségnyújtás felmondását, illetve megszüntetését, írásban kell bejelenteni. A felmondási idő 15 nap.

Ha a felmondás jogszerűségét az ellátott, törvényes képviselője vagy a térítési díjat megfizető személy vitatja, az arról szóló értesítés kézhezvételétől számított 8 napon belül a fenntartóhoz fordulhat. Az ellátást változatlan feltételek mellett mindaddig biztosítani kell, amíg a fenntartó döntést nem hoz.

# **6.** **Az ellátottak jogai, érdekvédelme, panaszjog gyakorlása**

Az ellátottnak joga van szociális helyzetére, egészségi és mentális állapotára tekintettel a szolgáltatás által biztosított teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére. A szolgáltatás biztosítása során az egyenlő bánásmód elvét meg kell tartani. A szolgáltatás az általa biztosított ellátást oly módon végzi, hogy figyelemmel legyen az ellátást igénybe vevőket megillető alkotmányos jogok maradéktalan és teljes körű tiszteletben tartására, különös tekintettel:

* az élethez, emberi méltósághoz,
* a testi épséghez,
* a testi-lelki egészséghez való jogra.

Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.

Az ellátott, a törvényes képviselő, a hozzátartozó, valamint az ellátott jogait és érdekeit képviselő társadalmi szervezet panasszal élhet a szolgáltatás szakmai vezetőjénél, a Humán Szolgáltató igazgatójánál, az ellátottjogi képviselőnél, ha az őt megillető jogok gyakorlásával kapcsolatban vagy az ellátás körülményeit érintően kifogása van vagy sérelem éri.

Az igazgató 15 napon belül köteles a panasztevőt írásban értesíteni a panasz kivizsgálásának eredményéről. Amennyiben az igazgató határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított 8 napon belül a fenntartóhoz fordulhat jogorvoslattal.

# **6.1. Az ellátottjogi képviselő**

Az ellátottjogi képviselő segítséget nyújt a szolgáltatást igénybe vevőnek a jogai gyakorlásában.

Az ellátottjogi képviselő az ellátást nyújtó intézménytől független, működését az Integrált Jogvédelmi Szolgálat keretein belül végzi. A szolgáltatást nyújtó az ellátottakat tájékoztatja az ellátottjogi képviselő által nyújtható segítségadás lehetőségéről, az ellátottjogi képviselő elérhetőségéről, fogadóórájának időpontjáról.

Az ellátottjogi képviselő neve, elérhetősége az intézmény telephelyeinek faliújságjain megtalálható.

# **7.** **A szociális szolgáltatást végzők jogai**

Az intézménnyel közalkalmazotti jogviszonyban álló személyek esetében biztosítani kell, hogy a munkavégzésükhöz kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint biztosítani kell számukra a megfelelő munkavégzési körülményeket.

Az intézmény szakmai feladatot ellátó dolgozója közfeladatot ellátó személynek minősül.

A szociális munkát végző személy védelemre jogosult a vele (intézményével) szemben jogsértő vagy etikátlan bánásmód esetén, védelemért munkáltatójához, illetve annak fenntartójához fordulhat. A feladatot végző személy, a testi épségét veszélyeztető helyzetben kollégáitól, illetve a rendőrségtől kérhet segítséget.

**8.** **A más intézményekkel történő együttműködés módja**

Az intézmény fenntartójával való együttműködés többoldalú, mely kiterjed a szakmai, költségvetési, pénzügyi és gazdasági tevékenységre, e tevékenységek ellenőrzésére. Az együttműködés célja a szakmai feladatellátás, valamint a pénzügyi, gazdasági tevékenységek nyomon követése, a jogszabályok szerinti működés biztosítása, a szakmai program szerinti működés ellenőrzése.

A jelzőrendszeres házi segítségnyújtás szolgáltatás csoport együttműködik az integrált intézmény más szociális szolgáltatást nyújtó szervezeti egységeivel, valamint szükség és igény szerint más intézményi csoportokkal.

A szolgáltatás hatékony működtetése érdekében az alábbi szakemberekkel és szervezetekkel tartanak rendszeres kapcsolatot kollégáink:

* **diszpécserszolgálattal** – a segélyhívások azonnali fogadása, értékelése és a megfelelő beavatkozás koordinálása céljából (folyamatos, napi 24 órás kapcsolat);
* **házi segítségnyújtást végző gondozókkal**, akik krízis esetén a helyszínre vonulnak és az ellátott fizikai állapotának megfelelő beavatkozást kezdeményezik;
* **háziorvosokkal és ügyeleti szolgálatokkal** – orvosi beavatkozást igénylő vészhelyzetek esetén (eseti kapcsolat, sürgős esetekben azonnali);
* **mentőszolgálattal, tűzoltósággal és rendőrséggel** – amennyiben a helyszíni ellátás során olyan helyzet alakul ki, amely speciális szaktudást, sürgősségi beavatkozást igényel (azonnali, sürgősségi kapcsolat);
* **hozzátartozókkal vagy megjelölt kapcsolattartókkal** – akiket a diszpécserszolgálat szükség esetén értesít, ha a gondozott állapota indokolja (azonnali értesítés a segélyhívást követően);
* **önkormányzati szociális ügyintézőkkel**, amennyiben az ellátott szociális támogatásokra jogosult, vagy egyéb ügyintézés során támogatásra szorul;
* **pszichiátriai gondozókkal, pszichológusokkal**, ha mentális problémák, zavart tudatállapot, vagy ön- és közveszélyes magatartás áll fenn;
* **civil és karitatív szervezetekkel**, szükség szerint eseti segítségnyújtás (pl. meleg étel, adomány) vagy krízisintervenció esetén.

Az együttműködés formái a telefonon történő egyeztetés, személyesen és elektronikus úton történő kapcsolattartás, konzultáció, esetmegbeszélések.

**9.** **A szolgáltatásról szóló tájékoztatás módja**

* Szóróanyagok, plakátok
* Erzsébetváros újság
* a Humán Szolgáltató honlapja – [www.bjhuman.hu](http://www.bjhuman.hu)
* a Humán Szolgáltató facebook oldala - [www.facebook.com/bjhuman](http://www.facebook.com/bjhuman)
* az Önkormányzat honlapja – [www.erzsebetvaros.hu](http://www.erzsebetvaros.hu)

# **10. Hatálybalépés**

Jelen szakmai program 2025. …………….... napjával lép hatályba és visszavonásig érvényes.

Jelen szakmai programot Budapest Főváros VII. Kerület Erzsébetváros Önkormányzata Képviselő-testülete Művelődési, Kulturális és Szociális Bizottsága a Képviselő-testület által átruházott hatáskörben hagyta jóvá.

Budapest, 2025.

Farkas Tünde

igazgató

Melléklet

**Megállapodás**

szociális alapellátás biztosítására

(jelzőrendszeres házi segítségnyújtás)

amely létrejött egyrészről a Bischitz Johanna Integrált Humán Szolgáltató Központ (továbbiakban: Humán Szolgáltató) képviseletében **Farkas Tünde igazgató**, mint szociális szolgáltatást nyújtó, másrészről

1. **mint ellátást igénybe vevő** (továbbiakban: ellátott)

Név: …………………………………………………………………………………

Születési neve: ………………………………………………………………………

Anyja neve: …………………………………………………………………………

Születési helye, időpontja: ………………………………………………………….

Lakóhelye: ………………………………………………………………………….

Tartózkodási helye: …………………………………………………………………

TAJ szám: ……………………………………………………………………………

1. **mint az ellátást igénybe vevő törvényes képviselője** (továbbiakban: törvényes képviselő)

Név: …………………………………………………………………………………

Születési neve: ………………………………………………………………………

Anyja neve: …………………………………………………………………………

Születési helye, időpontja: ………………………………………………………….

Lakóhelye: ………………………………………………………………………….

Tartózkodási helye: …………………………………………………………………

TAJ szám: ……………………………………………………………………………

szociális szolgáltatást igénybe vevő között a mai napon az alábbiak szerint:

**1. Az ellátás időtartama:** határozatlan időtartamú határozott időtartamú

Az ellátás igénybevételének kezdő időpontja: ................... év ............................ hó ......... nap

Az ellátás igénybevételének befejező időpontja: (határozott időtartamú ellátás esetén)

……………év.................................. hó .......... nap

1. **A nyújtott szolgáltatás tartalma**

A jelzőrendszeres házi segítségnyújtás célja, hogy a saját otthonában élő, egészségi állapota és szociális helyzete miatt rászoruló segélyhívó készülékkel ellátott időskorú vagy fogyatékossággal élő személy, illetve pszichiátriai beteg önálló életvitelének fenntartása mellett felmerülő krízishelyzetet megelőzze, illetve elhárítsa.

A jelzőrendszeres házi segítségnyújtás feladata, hogy az ellátott személy segélyhívása esetén biztosítsa a készenlétben lévő gondozó helyszínen történő haladéktalan megjelenését, a segélyhívás okául szolgáló probléma megoldása érdekében szükséges azonnali intézkedések megtételét, szükség esetén további egészségügyi vagy szociális ellátás kezdeményezését.

Az intézmény vállalja, hogy a riasztást követő 30 percen belül a lakásra érkeznek az intézmény szakképzett munkatársai a krízishelyzet elhárítása érdekében. Amennyiben kompetencia hiányában a problémát nem sikerül elhárítani, úgy sürgősséggel ügyeletes orvost, illetve mentőt köteles hívni az ügyeletes gondozó.

1. **Térítési díj**

A térítési díj megállapítására vonatkozó szabályokat a szociális igazgatásról és szociális ellátásokról szóló 1993. évi III. törvény 114. § - 116. §-a, a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet, valamint Erzsébetváros helyi rendelete határozza meg.

A Humán Szolgáltató igazgatójának megbízása alapján a szolgáltatás szakmai vezetője megvizsgálja az ellátást igénylő szociális rászorultságát.

A vizsgálat eredménye (*a megfelelő rész aláhúzandó*):

**szociálisan rászorult szociálisan nem rászorult**

Az ellátást igénybe vevő által fizetendő térítési díj összegét (a továbbiakban: személyi térítési díj) a Humán Szolgáltató igazgatója konkrét összegben állapítja meg, és arról az ellátást igénylőt, a megállapodás megkötésekor írásban tájékoztatja. A személyi térítési díj nem haladhatja meg az intézményi térítési díj összegét.

Az intézményi térítési díjat a fenntartó év közben egy alkalommal módosíthatja, amely a személyi térítési díj összegének módosulását vonhatja maga után.

A szolgáltatás személyi térítési díjának megállapításánál a szolgáltatást igénybe vevő rendszeres havi jövedelmét kell alapul venni.

Az ellátásért fizetendő személyi térítési díj összege nem haladhatja meg az intézményi térítési díj összegét, illetve az ellátást igénylő jövedelemigazolásában meghatározott jövedelmének 2%-át.

A személyi térítési díjat a szolgáltatás teljesítését követő hónap 10. napjáig, számla ellenében, meghatározott napokon, a Humán Szolgáltató ………………………………………………. telephelyén vagy az igénybe vevő lakásán a gondozónő részére kell megfizetni.

Ha az ellátást igénybe vevő/törvényes képviselő a befizetést elmulasztotta, a Humán Szolgáltató igazgatója 15 napos határidő megjelölésével a fizetésre kötelezett személyt írásban felhívja az elmaradt térítési díj befizetésére. Ha a határidő eredménytelenül telt el, az intézmény vezetője a kötelezett nevét, lakcímét és a fennálló díjhátralékot nyilvántartásba veszi. A díjhátralékról az intézmény vezetője negyedévenként tájékoztatja a fenntartót a térítési díjhátralék behajtása vagy a behajtatlan hátralék törlése érdekében.

1. **A szolgáltatás megszűnésének, megszüntetésének módja**

A jelzőrendszeres házi segítségnyújtás szolgáltatás megszűnik

* az intézmény jogutód nélküli megszűnésével,
* a jogosult halálával,
* határozott idejű megállapodás esetén a megjelölt időtartam lejártával,
* az ellátás igénybevételére megkötött megállapodás felmondásával
* megállapodást az ellátott, illetve törvényes képviselője indoklás nélkül felmondhatja,
* az intézmény vezetője részéről felmondásnak akkor van helye, ha:
* az ellátott másik intézményben (más ellátási formában) történő elhelyezése indokolt vagy jelenlegi ellátása nem indokolt,
* az ellátott, a törvényes képviselője vagy a térítési díjat megfizető személy térítési díj fizetési kötelezettségének – a szociális igazgatásról és szociális ellátásokról szóló 1993. évi III. törvény 102. §-a szerint – nem tesz eleget.

A jelzőrendszeres házi segítségnyújtás felmondását, illetve megszüntetését, írásban kell bejelenteni. **A felmondási idő 15 nap.**

Ha a felmondás jogszerűségét az ellátott, törvényes képviselője vagy a térítési díjat megfizető személy vitatja, az arról szóló értesítés kézhezvételétől számított **8 napon belül** a fenntartóhoz fordulhat. Az ellátást változatlan feltételek mellett mindaddig biztosítani kell, amíg a fenntartó döntést nem hoz.

**5. Az ellátottak jogai, érdekvédelme, panaszjog gyakorlása**

Az ellátottnak joga van szociális helyzetére, egészségi és mentális állapotára tekintettel a szolgáltatás által biztosított teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére. A szolgáltatás biztosítása során az egyenlő bánásmód elvét meg kell tartani. A szolgáltatás az általa biztosított ellátást oly módon végzi, hogy figyelemmel legyen az ellátást igénybe vevőket megillető alkotmányos jogok maradéktalan és teljes körű tiszteletben tartására, különös tekintettel:

* az élethez, emberi méltósághoz,
* a testi épséghez,
* a testi-lelki egészséghez való jogra.

Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.

Az ellátott, a törvényes képviselő, a hozzátartozó, valamint az ellátott jogait és érdekeit képviselő társadalmi szervezet panasszal élhet a szolgáltatás szakmai vezetőjénél, a Humán Szolgáltató igazgatójánál, az ellátottjogi képviselőnél, ha az őt megillető jogok gyakorlásával kapcsolatban vagy az ellátás körülményeit érintően kifogása van vagy sérelem éri.

Az igazgató **15** **napon belül** köteles a panasztevőt írásban értesíteni a panasz kivizsgálásának eredményéről. Amennyiben az igazgató határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított **8** **napon belül** a fenntartóhoz fordulhat jogorvoslattal.

**5.1. Az ellátottjogi képviselő**

Az ellátottjogi képviselő segítséget nyújt a szolgáltatást igénybe vevőnek a jogai gyakorlásában.

Az ellátottjogi képviselő az ellátást nyújtó intézménytől független, működését az Integrált Jogvédelmi Szolgálat keretein belül végzi. A szolgáltatást nyújtó az ellátottakat tájékoztatja az ellátottjogi képviselő által nyújtható segítségadás lehetőségéről, az ellátottjogi képviselő elérhetőségéről, fogadóórájának időpontjáról. Az ellátottjogi képviselő neve, elérhetősége az intézmény telephelyeinek faliújságjain megtalálható.

**6. Tájékoztatás**

A szolgáltatást nyújtó az ellátott adatait a szociális igazgatásról és szociális ellátásokról szóló 1993. évi III. törvény alapján tartja nyilván és az információs önrendelkezési jogról és az információszabadságról szóló 2011. évi CXII törvény előírásainak megfelelően kezeli.

Az ellátott/törvényes képviselője tudomásul veszi a Humán Szolgáltató nyilvántartási, és egyéb jogszabályokban meghatározott szakmai dokumentációs kötelezettségét, egyúttal hozzájárul adatainak a 415/2015. (XII.23.) Korm. rendelet által meghatározott kezeléséhez.

A szolgáltatást igénybe vevő/törvényes képviselője a megállapodás aláírásával elismeri, hogy teljeskörű tájékoztatást kapott az ellátás tartalmáról, a térítési díj fizetésével kapcsolatos szabályokról, az intézményben vezetett nyilvántartásokról, adatkezelésről és adatvédelemről.

Nyilatkozik, hogy a tájékoztatásban foglaltakat tudomásul veszi és tiszteletben tartja, és hogy az ellátást igénybe vevő szociális ellátásra való jogosultságának feltételeit és a természetes személyazonosító adatait érintő változásokról **15 napon belül** értesíti az intézmény vezetőjét.

Továbbá nyilatkozik, hogy a jelen megállapodás megkötésével egy időben a szociális igazgatásról és szociális ellátásokról szóló 1993. évi III. törvény 94/C. §-ban foglalt nyilatkozatot megtette.

**7. Egyéb rendelkezések**

Jelen megállapodásban nem szabályozott kérdésekben a Ptk. vonatkozó szabályai az irányadók.

Megegyezés hiányában - a nem vagyonjogi - vitás kérdések eldöntésére felek a Pesti Központi Kerületi Bíróság illetékességét kötik ki.

Alulírott ellátott, illetve kötelezett a mai napon a megállapodás egy példányát átvettem, és a benne foglaltakat tudomásul vettem.

Alulírottak a jelen megállapodást elolvasás után, mint akaratukkal mindenben megegyezőt jóváhagyólag írják alá.

Budapest, ........... év ........................... hó ...... nap

...........................………………….. ..……………………………………

ellátott/törvényes képviselő szakmai vezető

……………..…………………….

Farkas Tünde

igazgató

Kapják:

1. Ellátott vagy törvényes képviselője

2. Humán Szolgáltató alapszolgáltatást nyújtó – jelzőrendszeres házi segítségnyújtás - szakmai vezetője