|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2025. június 16 - ai rendes**

**ülésére**

|  |  |
| --- | --- |
| **Tárgy:** | Döntés az Erzsébetvárosi Görög Nemzetiségi Önkormányzat kulturális támogatást érintő módosítási kérelmének elfogadásáról |

**Készítette:**

Nánási Nikoletta

támogatási referens

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága a 93/2025. (V.19.) határozatában döntött az Erzsébetvárosi Görög Nemzetiségi Önkormányzat (a továbbiakban: Támogatott) 2025. évi kulturális támogatásáról (1. sz. melléklet). A támogatás igénybevételére Erzsébetváros Önkormányzata VIII/2229-3/2025 iktatószámon kötött támogatási szerződést a Támogatottal (2. sz. melléklet). A támogatást Künsztler József emlékére történő emléktábla állításának költségeire fordíthatják.

Az Erzsébetvárosi Görög Nemzetiségi Önkormányzat képviselője 2025. június 4. napján módosítási kérelmet nyújtott be, amelyben a támogatási szerződés módosítását kérte, tekintettel arra, hogy a táblaavatáshoz szükséges engedélyek nem állnak rendelkezésükre, így a megítélt támogatást görögországi gyerektáborozás buszbérlet költségeire szeretnék felhasználni (3. sz. melléklet).

A VIII/2229-3/2025. iktatószámú szerződés 11. pontja értelmében a támogatási szerződés a támogatási időszak alatt egy alkalommal módosítható. A módosítási kérelem a szerződésben rögzített feltételeknek megfelelően határidőben benyújtásra került, így a Humánszolgáltató Iroda a módosítási kérelem elfogadását javasolja.

Kérem a Tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**„A”**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2025. (VI.16.) határozata az Erzsébetvárosi Görög Nemzetiségi Önkormányzat kulturális támogatást érintő módosítási kérelmének elfogadásáról**

1. Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy
2. az Erzsébetvárosi Görög Nemzetiségi Önkormányzat 2025. évi kulturális támogatási szerződés módosítási kérelmének helyt ad,amely alapjánaz 500.000,- forint összegűtámogatás emléktábla állítás költségei helyett görögországi gyermektáborozás buszbérlés költségeire használható fel.

2. felhatalmazza a Polgármestert a határozat 1. mellékletét képező VIII/2229-3/2025. számú támogatási szerződés módosításának aláírására.

**Felelős**: Niedermüller Péter polgármester

**Határidő**: 1. pont tekintetében 2025. június 16., 2. pont tekintetében 2025. július 18.

**„B”**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2025. (VI.16) határozata az Erzsébetvárosi Görög Nemzetiségi Önkormányzat kulturális támogatást érintő módosítási kérelmének elfogadásáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy az Erzsébetvárosi Görög Nemzetiségi Önkormányzat 2025. évi kulturális támogatási szerződés módosítási kérelmének nem ad helyt, a támogatási szerződés módosításához nem járul hozzá.

**Felelős**: Niedermüller Péter polgármester

**Határidő**: 2025. június 16.

Budapest, 2025. június 5.

Szücs Balázs

alpolgármester

**Mellékletek:**

Előterjesztés mellékletei:

1 sz. melléklet: 93/2025. (IV.22.) MKSZB határozat

2. sz. melléklet: VIII/2229-3/2025 számú támogatási szerződés

3. sz. melléklet: Erzsébetvárosi Görög Nemzetiségi Önkormányzat kérelme

Határozati javaslat melléklete:

1. sz. melléklet: támogatási szerződés módosítása